**Ministru kabineta noteikumu projekta “Grozījumi Ministru kabineta 2015.gada 27.oktobra noteikumos Nr.617 “Darbības programmas “Izaugsme un nodarbinātība” 1.2.2.specifiskā atbalsta mērķa “Veicināt inovāciju ieviešanu komersantos” 1.2.2.1.pasākuma “Atbalsts nodarbināto apmācībām” pirmās projektu iesniegumu atlases kārtas īstenošanas noteikumi”” sākotnējās ietekmes novērtējuma ziņojums (anotācija)**

|  |
| --- |
| 1. **Tiesību akta projekta izstrādes nepieciešamība**
 |
| 1. | Pamatojums | Noteikumu projekts sagatavots, pamatojoties uz Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma (turpmāk- 2014.-2020.gada plānošanas perioda vadības likums) 20.panta 13.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2015.gada 27.oktobra noteikumu Nr.617 “Darbības programmas “Izaugsme un nodarbinātība” 1.2.2.specifiskā atbalsta mērķa “Veicināt inovāciju ieviešanu komersantos” 1.2.2.1.pasākuma “Atbalsts nodarbināto apmācībām” pirmās projektu iesniegumu atlases kārtas īstenošanas noteikumi”” (turpmāk - MK noteikumi Nr.617) 9.punktu atbildīgā iestāde ir Ekonomikas ministrija (turpmāk - EM), savukārt saskaņā ar 10.punktu projekta iesniedzējs ir biedrība. Saskaņā ar 2014.-2020.gada plānošanas perioda vadības likuma 12.pantu, sadarbības iestāde ir Centrālā finanšu un līgumu aģentūra (turpmāk - CFLA).2016.gada jūnijā CFLA ir noslēgusi līgumus ar finansējuma saņēmējiem (kopumā 10 biedrībām), bet projektu īstenošanas izmaksas ir attiecināmas ar projekta iesnieguma iesniegšanas brīdi CFLA, t.i., 2016.gada martu. 1.2.2.1.pasākuma ietvaros ir plānotas divas atlases kārtas ar kopējo pieejamo ERAF finansējumu 18 milj. euro, kas ir sadalīts divās vienādās daļās, katrai atlases kārtas ieviešanai nodrošinot 9 milj. euro. Otrās atlases kārtas īstenošana plānota 2019.gadā. MK noteikumos Nr.617 ir norādīts tikai pirmajai projektu iesniegumu atlases kārtai pieejamais finansējums.EM šī noteikumu projekta ietvaros ierosina papildināt MK noteikumus Nr.617 ar 6.1 punktu, pēc analoģijas otrajai projektu iesniegumu atlases kārtai norādot plānoto ERAF finansējumu 9 milj. euro apmērā.Finansējuma saņēmēji nodrošina apmācību veikšanu ar 2016.gada jūliju un Eiropas Savienības fondu vadībā iesaistītajām institūcijām ir tiesības veikt nepieteiktās pārbaudes apmācību īstenošanas vietās. Laika periodā no 2016.gada septembra līdz 2017.gada februārim CFLA un Finanšu ministrija kā vadošā iestāde ir veikušas 41 nepieteikto pārbaudi apmācību īstenošanas vietā, no tām 7 pārbaudes ir ar rezultātu “Ar iebildumiem” un 4 pārbaudes ir ar rezultātu “Negatīvs”, visbiežāk konstatējot, ka apmācību telpā neatrodas apmācāmie, bet tikai pasniedzējs, daļa no apmācāmajiem ierodas apmācību telpās pēc CFLA vai Vadošās iestādes pārstāvju ierašanās, un netiek ievērotas publicitātes un vizuālās identitātes prasības apmācību materiālu noformējumā. Pamatojoties uz MK noteikumu Nr.617 24.3.apakšpunktu, pasākuma ietvaros nav attiecināmas projekta izmaksas, kas nav izmērāmas, samērīgas, pamatotas ar izdevumus apliecinošiem dokumentiem un nav ievēroti saimnieciskuma, lietderības un efektivitātes principi, tādejādi par attiecināmiem izdevumiem atzīstamas tikai izmaksas par apmācāmajiem, kas faktiski saņēmuši konkrēto apmācību un pārbaudes veikšanas laikā atrodas apmācību vietā (telpā).Vienlaikus iepriekš norādītie nepieteikto pārbaužu ietvaros konstatētie pārkāpumi liek secināt, ka veids, kādā notiek apmācību dienas organizēšana, iespējams, praktiski tām nenotiekot, ir aprobēts. Vadošā iestāde ir vērsusies pie Latvijas tirdzniecības un rūpniecības kameras biedriem ar aicinājumu ziņot tiesībsargājošajām iestādēm un CFLA par krāpnieciskiem gadījumiem ES fondu projektu īstenošanā.Saskaņā ar MK noteikumu Nr.617 33.1.apakšpunktu CFLA ir tiesības vienpusēji atkāpties no līguma par projekta īstenošanu, ja “finansējuma saņēmējs nepilda līgumu par projekta īstenošanu, tai skaitā […] ir iestājušies citi apstākļi, kas negatīvi ietekmē vai var ietekmēt pasākuma mērķi vai atbalsta mērķa pasākuma uzraudzības rādītāju sasniegšanu”, bet tas nesīs sekas specifiskā atbalsta mērķa īstenošanai kopumā. EM šī noteikumu projekta ietvaros ierosina papildināt MK noteikumus Nr.617 ar 33.1, 33.2 punktu, paplašinot CFLA tiesības informēt visus finansējuma saņēmējus, ka tie neslēdz jaunus līgumus par apmācību veikšanu ar attiecīgo apmācāmo komersantu vai apmācību sniedzēju, ja apmācību sniedzējs atkārtoti nav sniedzis apmācības komersantam atbilstoši apmācību grafikā norādītajai apmācību tēmai un vietai. Kopumā regulējuma mērķis ir radīt juridisku pamatojumu negodprātīgu apmācību sniedzēju un apmācīto komersantu izslēgšanai no ES fondu līdzekļu saņemšanas. Noteikumu projekta grozījumu redakcija neskar finansējuma saņēmēja noslēgtos līgumus ar apmācību sniedzējiem, bet gan nosaka, ka pārkāpēji netiek izvēlēti tālāko līgumu slēgšanai, kas ir iepirkuma procedūras jautājums. CFLA neplāno veikt grozījumus līgumā ar finansējuma saņēmējiem, ja vien finansējuma saņēmēji neizteiks šādu vēlmi. Gadījumos, ja netiks ievēroti MK noteikumu Nr.617 33.2 punkta nosacījumi, sadarbības iestāde lems par attiecīgā apmācību kursa izmaksu atzīšanu par neatbilstoši veiktām. |
| 3. | Projekta izstrādē iesaistītās institūcijas | EM |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1.2.2.1.pasākuma pirmās atlases kārtas mērķa grupa ir mikro, mazie, vidējie un lielie komersanti. |
| 2. | Tiesiskā regulējuma ietekme uz tautsaimniecību un administratīvo slogu | Vērtējot projektu īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums ne finansējuma saņēmējiem, ne gala labuma guvējiem, ne fondu vadībā iesaistītajām institūcijām. |
| 3. | Administratīvo izmaksu monetārs novērtējums | Projekts neparedz ietekmi uz administratīvo slogu. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši normatīvo aktu prasībām EM tās tīmekļa vietnē publicē informāciju par noteikumu projektu un par tā virzību. |
| 2. | Sabiedrības līdzdalība projekta izstrādē | Atbilstoši normatīvo aktu prasībām EM tās tīmekļa vietnē publicē informāciju par noteikumu projektu un par tā virzību. |
| 3. | Sabiedrības līdzdalības rezultāti | MK noteikumu projekts ir labvēlīgs 1.2.2.1.pasākuma finansējuma saņēmējam. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekta izpildē iesaistītās institūcijas | EM kā atbildīgā iestāde, CFLA kā sadarbības iestāde. |
| Projekta izpildes ietekme uz pārvaldes funkcijām institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| Cita informācija | Nav. |

**Anotācijas III, IV un V sadaļa – projekts šo jomu neskar.**

Ministru prezidenta biedrs,

ekonomikas ministrs A.Ašeradens

Vīza: Valsts sekretārs J.Stinka

Rogule-Lazdiņa, 67013002

Una.Rogule-Lazdina@em.gov.lv